बेनि उनावनो 2014 माइथायनि लक’ सभानि बिसायख’थिया सफैनायसै। ओजोंहाय दिल्लीवाला बिजेपि हानजानि सेन्ट्रेल लिडारफोरजों हाग्रामामोना राजखान्थियारि बिथिङाव ज’गाज’ग जालायनायसै। गुबैयै नरेन्द्र मदिजों रायलायहोनलाय जानोगोनां फैगौ लक’ सभानि बिसायख’थि गेलेनायनि गोरोबथायाव सफैयो। आसाम हादरसानि बिजेपि हानजानि आफादगिरि हिसाबै सर्बानन्द सन’वाला सायख’जानायाव आरो बावैनो कंग्रेसनिफ्राय फैनानै गोदानै बिजेपि हानजायाव हाबफैनाय ड: हिमन्त बिस्व शर्माया बिटिसिनि गोरागाहाइ हाग्रामा महिलारिजों लोगो जानानै आसामाव बिजेपि दोलोखौ गोख्रों खालामनो आरो आसामनि गं 14 लक’ सभानि मासिआव बिसायख’थि गेलेनो थिरांथा लायो।